РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 24

от заседание на комисия ”Управление на собствеността”
към Пленума на Висшия съдебен съвет, проведено на 10.04.2017 г.

Днес, 10.04.2017 г., понеделник, от 13.00 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Управление на собствеността” към Пленума на Висшия съдебен съвет, в състав:

                                                        ПРЕДСЕДАТЕЛ:  Михаил Кожарев
						  ЧЛЕНОВЕ:  Светла Петкова 
                                                                                       Розалин Трендафилов
                                                                                       Юлиана Колева
                                                                                       Милка Итова - отсъства
                                                                                       Димитър Узунов

           От администрацията на ВСС присъстват: инж. Добромира Димитрова – главен експерт в дирекция „Управление на собствеността на съдебната власт” и инж. Дениза Павлова – главен експерт в дирекция „Управление на собствеността на съдебната власт.

1. ОТНОСНО: Възлагане на административните ръководители на органите на съдебната власт да провеждат обществени поръчки за строителство и инженеринг, в качеството им на Възложители, съгласно чл. 5, ал. 2 от Закона за обществени поръчки.

След проведеното обсъждане,

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

1.1. ПРИЕМА принципно направеното предложение в доклада на инж. Дениза Павлова – главен експерт в дирекция „Управление на собствеността на съдебната власт“. 
1.2 Възлага на дирекцията да изготви писмо до Главния прокурор на Република България за даване на становище по искането на Националния институт по правосъдие, касаещо Почивна база „Св. Св. Константин и Елена“ гр. Варна, по писмо вх. рег. № ВСС-1239/07.04.2017г.
1.3. Отлага вземането на окончателно решение за следващо заседание на комисията.
 1.4. ИЗПРАЩА решението на комисия „Бюджет и финанси”, за съгласуване.

2. ОТНОСНО: Писмо от директора на СУ „Васил Левски” гр. Карлово за предприемане на действия по обезопасяване на сградата на Районен съд гр. Карлово с цел недопускане на инциденти.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

2.1. ОДОБРЯВА писмо до кмета на Община Карлово.

3. ОТНОСНО: Представяне на хронограма за действията, които следва да се предприемат за въвеждане в експлоатация на обект „Преустройство на трети и четвърти етаж от сграда за нуждите на Окръжна прокуратура и Районна прокуратура гр. Кюстендил”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

3.1. ПРИЕМА за сведение хронограма за действията, които следва да се предприемат за въвеждане в експлоатация на обект: „Преустройство на трети и четвърти етаж от сграда за нуждите на Окръжна прокуратура и Районна прокуратура гр. Кюстендил”.
3.2. ВЪЗЛАГА на дирекция „Управление на собствеността” да проследява и извършва необходимите действия съгласно хронограмата за въвеждане на строежа в експлоатация.

4. ОТНОСНО: Сключване на договор с община Плевен за безвъзмездно управление на имот – общинска собственост.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

4.1. ПОТВЪРЖДАВА решението си, взето по протокол № 22/03.04.2017 г., т. 2.
4.2. ОДОБРЯВА предложения проект на договор с община Плевен. ВЪЗЛАГА на дирекция „Правна” и на дирекция „Бюджет и финанси” да съгласуват договора за предоставяне безвъзмездно за управление на имот – частна общинска собственост за нуждите на Административен съд - Плевен.
4.3. ВНАСЯ предложението като редовна точка за заседание на Пленума на Висшия съдебен съвет, което ще се проведе на 20.04.2017 г. 

5. ОТНОСНО: Писмо от главния прокурор на Република България относно опити на ГД „Охрана” да актуват като самостоятелен обект помещение, ползувано от органите на прокуратурата в гр. Пловдив.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

5.1. Възлага на дирекция „Управление на собствеността” да изготви възражение до Агенцията по геодезия, картография и кадастър за преустановяване действията по нанасяне обекти на МП в кадастралните карти. Писмото да бъде предоставено за подпис на Димитър Тончев – главен секретар на ВСС.

6. ОТНОСНО: Проект на писмо до органите на съдебна власт във връзка със сключването на договор и стартиране на снабдяването с дизелово гориво за отопление.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

6.1. ОДОБРЯВА проекта на писмо до органите на съдебна власт във връзка със сключването на договор и стартиране на снабдяването с дизелово гориво ведно с приложената заявка. Да се изпрати писмото по служебните пощи на органите на съдебна власт, за попълване на заявката.
6.1. ИЗПРАЩА решението по т. 6 от настоящия протокол на дирекция „ИТСС”, за сведение и изпълнение.

7. ОТНОСНО: Искане от председателя на Административен съд София – град за отстраняване в гаранционен срок на констатирани дефекти на изпълнени строителни, монтажни и ремонтни работи на покрива на съдебна сграда, находяща се в гр. София, ул. „Георг Вашингтон” № 17.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

7.1. ОДОБРЯВА проект на писмо до „ЕЛЕКТРА ТИМ“ ООД, във връзка с възникнали дефекти по изпълнени СМР на покривни хидроизолации на сграда, находяща се в гр.София, ул. „Георг Вашингтон“ № 17

8. ОТНОСНО: Искане от председателя на Административен съд гр. Габрово за отпускане на средства за изграждане на система за видеонаблюдение и доставка и монтаж на металдетекторна рамка на обща стойност 11 548 лв.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

8.1. ПРИЕМА доклада на инж. Димитър Шиклев – директор на дирекция „Управление на собствеността.
8.2. НЕ ДАВА СЪГЛАСИЕ за извършването на разход за разширяване на системата за видеонаблюдение в Административен съд гр. Габрово, поради спорна нужда от такова.
8.3. ОТЛАГА вземането на решение за доставка и монтаж на металдетекторна рамка. Предлага на председателя на Административен съд гр. Габрово да приложи достатъчен брой предложения с цел избор на най-изгодното.
8.4. Изпраща решението на председателя на Административен съд гр. Габрово и на началник ОЗ „Охрана” гр. Габрово.

9. ОТНОСНО: Искане от председателя на Окръжен съд гр. Шумен за отпускане на средства за авариен текущ ремонт на покрив на сградата на съда, на стойност 1 683,60 лв. с ДДС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

9.1. Извършването на разход за авариен текущ ремонт на покрив на сградата, на Съдебна палата Шумен, е неотложно необходимо. Стойността на разхода е определена на 1 685,00 лв., съгласно приложената оферта.
9.2. ИЗПРАЩА решението по т. 9 от настоящия протокол на комисия „Бюджет и финанси”, за корекция на бюджета на Окръжен съд гр. Шумен.

10. ОТНОСНО: Искане от председателя на Районен съд гр. Петрич за отпускане на средства за цялостно фино почистване и измиване на сградата на съда, на стойност 2 946,72 лв. с ДДС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

10.1. Извършването на разход за услуга, представляваща цялостно фино почистване и измиване на сградата на Районен съд гр. Петрич е целесъобразно. Съгласно предложената оферта цената е определена на 2 950,00 лв.
10.2. ИЗПРАЩА решението по т. 10 от настоящия протокол на комисия „Бюджет и финанси”, за корекция на бюджета на Районен съд гр. Петрич по § 10 „Издръжка“.

11. ОТНОСНО: Писмо от директора на Агенцията за държавна финансова инспекция във връзка с изтичане срока на действие на Споразумителен протокол от 01.01.2012 – 01.01.2017 г. с Административен съд гр. Силистра.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

11.1. ПРИЕМА доклада на инж. Добромира Димитрова – главен експерт в дирекция „Управление на собствеността на съдебната власт”.
ПРЕДЛАГА на Пленума на Висшия съдебен съвет да вземе следното решение: 
1. НЕ ВЪЗРАЗЯВА да бъде подписан споразумителен протокол за реда и начина за разпределяне и заплащане на консумативни разходи между ползвателите на помещения и общи части за част от имот, представляващ IV-ти етаж от административна сграда, намираща се в гр. Силистра, ул. „Цар Шишман“ № 5, между Агенция за държавен финансов контрол и Административен съд гр. Силистра като ползвател на част от имота.
2. ВНАСЯ предложението като редовна точка в заседание на Пленума, насрочено за 20.04.2017 г.

12. ОТНОСНО: Извлечение от решение на Комисия по правни и институционални въпроси към Пленума на Висшия съдебен съвет, взето по протокол № 12/27.03.2017 г., т. 15 във връзка с номинации за медия/журналист за годишната награда на ВСС за обективно отразяване на работата на ВСС, която се връчва в „Деня на отворените врати”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

12.1. ПРИЕМА ЗА СВЕДЕНИЕ решение на Комисия по правни и институционални въпроси към Пленума на Висшия съдебен съвет, взето по протокол № 12/27.03.2017 г., т. 15 във връзка с номинации за медия/журналист за годишната награда на ВСС за обективно отразяване на работата на ВСС, която се връчва в „Деня на отворените врати”.
12.2. ПРЕДОСТАВЯ ВЪЗМОЖНОСТ на членовете на Комисия „Управление на собствеността” да излъчат номинации за журналист/медия, на които да бъде връчена годишната награда на Висшия съдебен съвет за най-обективно отразяване работата на ВСС за 2016 г. и да ги предоставят на експертите в дирекция „Публична комуникация и протокол”, в срок до  12.04.2017 г. 

13. ОТНОСНО: Удължаване на срока на преписки, възложени на експертите от дирекция „Управление на собствеността”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:
	13.1. ВЪЗЛАГА на дирекция „Управление на собствеността” в срок до 10.05.2017 г. да даде предложение за решение по посочените в доклада преписки.

ДОПЪЛНИТЕЛНИ:

14. ОТНОСНО: Писмо от Консорциум „РСП-София”, във връзка с необходимостта от поддържане на тревното и растително пространство около сградата, находяща се на бул. „Ген. М. Д. Скобелев” № 23, гр. София.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

14.1. ОДОБРЯВА проект на писмо до Стефан Милев – и.ф. председател на Софийски районен съд, за предприемане на действия по поддържане на имота, находящ се на бул. „Ген. М. Д. Скобелев” № 23, гр. София.

15. ОТНОСНО: Прекратяване на договор за наем на ведомствено жилище в гр. София, р-н „Овча купел”1 ул. „Букет”, № 80, бл. 4А, ап. 36.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

15.1. ОДОБРЯВА проект на писмо до г-жа Ваня Алексиева-Цолова – съдия във ВКС, за прекратяване на договор за наем № 93-00-636/14.12.2015 г. на недвижим имот – държавна собственост, представляващ апартамент № 361 в гр. София, р-н „Овча купел”1 ул. „Букет”, № 80, бл. 4А, считано от 12.04.2017 г. и освобождаване на имота на 13.04.2017 г.
15.2. Определя Димитър Шиклев – директор на дирекция „Управление на собствеността” и Анжела Цветанова – младши експерт в дирекция „УС” да приемат ап. 36, гр. София, р-н „Овча купел”1 ул. „Букет”, № 80, бл. 4А от наемателя. За приемо-предавателните действия да съставят и подпишат протокол, отразяващ действителното състояние на имота. Оригиналният екземпляр от протокола и ключовете на жилището да се приложат към досието на имота, съхраняващо се в дирекция УС. 
15.3. Да се изпрати копие от приемо-предавателния протокол на дирекция „Финанси и бюджет”, за сведение.

  16. ОТНОСНО: Обект „Преустройство на трети и четвърти етаж от сграда за нуждите на Окръжна прокуратура и Районна прокуратура гр. Кюстендил, намираща се в гр. Кюстендил, ул. „Гороцветна” № 14, по договор рег. № 93-00-491/12.10.2015 г.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

16.1. Възлага на Димитър Тончев – главен секретар на ВСС да издаде заповед за определяне на състава на комисия, която да проведе 72-часови проби при експлоатационни условия на изградените съоръжения и системи за строеж „„Преустройство на трети и четвърти етаж от сграда за нуждите на Окръжна прокуратура и Районна прокуратура гр. Кюстендил, намираща се в гр. Кюстендил, ул. „Гороцветна” № 14.

                                                   ПРЕДСЕДАТЕЛ 
			      	        НА КОМИСИЯТА: /П/

								МИХАИЛ КОЖАРЕВ